**LIDL JUČE U MRAKU - PODRŠKA INICIJATIVI „SAT ZA NAŠU PLANETU“**

**Kompanija Lidl Srbija je i ove godine isključujući reklamnu rasvetu podržala globalnu inicijativu „Sat za našu planetu“, i potvrdila posvećenost održivom poslovanju i zaštiti životne sredine. Sinoć, od 20:30 do 21:30 časova, ugašena je spoljašnja rasveta na prodavnicama u Beogradu, Nišu, Kragujevcu i Novom Sadu, kao i na logističkim centrima. Simboličnim gestom Lidl je skrenuo pažnja na važnost energetske efikasnosti i zajedničkog delovanja u očuvanju prirodnih resursa.**

**Jedan sat za planetu – mali korak ka velikim promenama**

Svake godine krajem marta svet se ujedinjuje kroz globalnu ekološku inicijativu „Earth Hour“, simbolično gaseći svetla i rasvetu. U znak podrške ovoj inicijativi Lidl prodavnice u Beogradu, Nišu, Kragujevcu i Novom Sadu, kao i logistički centri sinoć su privremeno isključili reklamnu rasvetu. Lidl je na ovaj način dodatno podsetio svoje potrošače, zaposlene, saradnike i partnere na važnost održivog korišćenja resursa planete.

„*Ponosni smo što, pored toga što će Lidl na internacionalnom nivou posvećeno raditi na ostvarenju nulte neto emisije kroz svoje nove ambiciozne klimatske ciljeve u lancu snadbevanja, imamo priliku da se priključimo i jednoj ovakvoj inicijativi*. *Podizanje svesti o značaju smanjenja potrošnje električne energije je vrlo važno jer može biti podsticaj za dugoročne promene usmerene ka izgradnji održivije i ekološki odgovornije budućnosti“,* kaže **Aleksandra Mirić** **iz CSR odeljenja kompanije Lidl Srbija.**

**Lidl Srbija – lider u energetskoj efikasnosti**

Lidl Srbija svoju posvećenost održivom poslovanju potvrđuje kroz konkretne projekte usmerene na korišćenje obnovljivih izvora energije. U logističkom centru u Lapovu, 2024. godine puštena je u rad solarna elektrana površine 10.000 kvadratnih metara, snage 999,78 kWp, koja omogućava da se čak 35-37% potrebne električne energije generiše iz solarnih panela. Ovaj projekat deo je šire strategije kompanije za smanjenje emisija gasova sa efektom staklene bašte, a visok standard održive gradnje potvrđuje i prestižni LEED Platinum sertifikat.

Osim toga, četiri Lidl prodavnice u Srbiji opremljene su solarnim elektranama snage 160 kWp, koje sa po 350 solarnih panela po objektu omogućavaju uštedu do 35% mesečne potrošnje električne energije. Prilikom projektovanja i izgradnje objekata, posebna pažnja posvećuje se korišćenju održivih materijala i maksimalnom iskorišćenju prirodnog osvetljenja, čime se obezbeđuje dodatna energetska efikasnost i bolji uslovi rada za zaposlene.

**Zelena energija u svim Lidl objektima**

Lidl Srbija je lider u maloprodajnom sektoru kada je reč o upotrebi obnovljivih izvora energije. Svi objekti kompanije – prodavnice, upravna zgrada i logistički centri – snabdevaju se isključivo zelenom energijom. Potpisivanjem ugovora **„ZelEPS“** sa Elektroprivredom Srbije 2021. godine, Lidl je postao prvi maloprodajni diskontni lanac u zemlji koji se u potpunosti oslanja na obnovljive izvore energije.

Kroz ovakve inicijative i dugoročne projekte, Lidl Srbija nastavlja da predvodi promene ka održivijem poslovanju i doprinosi očuvanju planete za buduće generacije.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.350 prodavnica, kao i više od 220 logističkih centara i skladišta i oko 375.000 zaposlenih u 31 zemlji sveta. Svojim svakodnevnim aktivnostima preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh. Lidl je u 2023. fiskalnoj godini ostvario prodaju od 125,5 milijardi evra, a Švarc Grupa je zabeležila 167,2 milijarde evra.

Lidl je u Srbiji svoje prve prodavnice otvorio u oktobru 2018. godine i trenutno ima 77 prodavnica u 44 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)